Diari Oficial de la Generalitat Valenciana


Sumari del DOGV 8875, del 06-08-2020 (2020/6462)

RESOLUCIÓ de 29 de juliol de 2020, del rector de la Universitat Politècnica de València, per la qual es reprenen les proves selectives d'accés al grup A, subgrup A1, sector d'administració especial, categoria/escala de tècnic o tècnica superior de laboratori, pel sistema de concurs oposició, suspeses per la Resolució de 15 de març del 2020, del rector. Codi: 2019/P/FC/C/13.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8875

Data del DOGV
:   06-08-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/6462


Data del document
:   29-07-2020

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 29 de juliol de 2020, del rector de la Universitat Politècnica de València, per la qual es reprenen les proves selectives d'accés al grup A, subgrup A1, sector d'administració especial, categoria/escala de tècnic o tècnica superior de laboratori, pel sistema de concurs oposició, suspeses per la Resolució de 15 de març del 2020, del rector. Codi: 2019/P/FC/C/13. [2020/6462]  
En virtut del que es disposa en el Reial decret llei 463/2020, de 14 de març, en la disposició addicional tercera, i en la Resolució de 15 de març del 2020, del rector de la Universitat Politècnica de València, va quedar suspesa la realització de totes les proves selectives del personal d'administració i serveis d'aquesta Universitat Politècnica de València.  
  
Això va provocar que la data de realització del primer exercici publicada en la resolució del rector de la Universitat Politècnica de València de data 13 de març del 2020 (DOGV 8778, 01.04.2020) es posposara pel temps indispensable de conformitat amb el que es disposa en la Resolució de 17 d'abril del 2020, del rector.  
Davant del cessament el dia 21 de juny del 2020 de la situació d'estat d'alarma aprovat pel Reial decret 463/2020, de 14 de març (BOE 67, 14), aquest Rectorat resol:  
  
Primer  
Reprendre la tramitació de l'expedient administratiu relatiu a les proves selectives d'accés al grup A, subgrup A1, sector d'administració especial, categoria/escala de tècnica o tècnic superior de laboratori, pel sistema de concurs oposició (convocatòria del 3 de desembre de 2019, DOGV 20.12.2019) (codi: 2019/P/FC/C/13).  
  
Segon  
Convocar les persones aspirants admeses en la Resolució de data 13 de març del 2020 a la realització del primer exercici, que tindrà lloc el dia 8 d'octubre del 2020, a les 10.00 hores a l'aula B-3-9 de la sala de graus del Departament de Dibuix (3a planta) de la Facultat de Belles Arts (edifici 3N).  
  
Tercer  
Determinar que la realització d'aquesta prova queda condicionada, en tot cas, al fet que no hi haja una reculada en les denominades fases de la desescalada previstes pel Govern de la nació per a evitar la propagació de la Covid-19.  
  
Quart  
Determinar que, en tot moment, han d'arbitrar-se i garantir-se les mesures sanitàries i de seguretat pertinents durant la realització de les proves del present procés selectiu.  
A aquest efecte, les persones aspirants han d'acudir-hi proveïdes de màscara, així com mantenir la distància mínima entre les persones aspirants establida per les mesures previstes vigents en cada moment, de manera que l'incompliment de la norma de seguretat suposarà l'expulsió del procés selectiu, a criteri del tribunal de selecció.  
  
  
Cinqué  
Les persones aspirants, per a la realització de la prova han d'acreditar la personalitat mitjançant la presentació del document nacional d'identitat, del passaport o del permís de conduir, sense que amb aquesta finalitat siguen vàlides les fotocòpies compulsades o acarades d'aquests documents.  
Així mateix, es comunica a aquest personal que per a la realització de la prova ha d'anar proveït de llapis de grafit del número 2, goma d'esborrar, maquineta de fer punta i bolígraf blau.  
De la mateixa manera s'indica que no poden accedir a l'aula amb dispositius electrònics (tauletes, rellotges intel·ligents, etc.) amb accés a internet.  
  
Contra la present resolució, que posa fi a la via administrativa, la persona interessada pot interposar un recurs contenciós administratiu davant del jutjat contenciós administratiu corresponent, en el termini de dos mesos comptadors des de l'endemà de la publicació en el Diari Oficial de la Generalitat Valenciana. Així mateix, amb caràcter potestatiu, es pot interposar un recurs de reposició, en el termini d'un mes des de l'endemà de la publicació en el Diari Oficial de la Generalitat Valenciana, davant del mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 29 de juliol de 2020.- El rector de la Universitat Politècnica de València: Francisco José Mora Mas.